Kazennijtoreca
Kazennijtoreca (ukraiņu: Казенний Торець) ir upe Ukrainā, Doneckas apgabalā, Severskijdoņecas labā krasta garākā pieteka. Sākas Doņecas skrausta ziemeļaustrumu nogāzēs austrumos no Novohrodivkas, tek ziemeļu virzienā, ietek Severskijdoņecā pie Rajhorodokas. Lielākās pietekas ir Suhijtoreca (97 km, kreisā) un Krivijtoreca (88 km, labā). Upe stipri piesārņota. Krastos intensīva industriāla un lauksaimniecības ainava. Lielākās pilsētas: Slovjanska, Kramatorska, Družkivka. Nosaukums cēlies no vārdiem Казенний (‘[valsts] īpašumā’) un торець (‘gals’). 17.—18. gadsimtā pa upīti gāja valsts īpašumā esošo zemju robeža.